Na temelju članka 35. Zakona o vlasništvu i drugim stvarnim pravima (Narodne novine broj 91/96, 68/98, 137/99, 22/00, 73/00, 129/00, 114/01, 79/06, 146/08, 38/09, 153/09, 143/12, 152//14, 81/15 i 94/17), i Odluke o prodaji nekretnina u vlasništvu Osnovne škole „Antun Mihanović“ Nova Kapela, Batrina, Osnovna škola „Antun Mihanović“ Nova Kapela, Batrina, OIB: 31694869861, raspisuje

**JAVNI NATJEČAJ**

**za prodaju nekretnina u vlasništvu**

**Osnovne škole „Antun Mihanović“ Nova Kapela, Batrina**

1. Predmet Natječaja je prodaja nekretnina u vlasništvu Osnovne škole „Antun Mihanović“ Nova Kapela, Batrina:

 **Broj ZK uloška: 140, katastarska općina Dragovci**

- Katastarska čestica broj: 609/4, vrt kod kuće u mjesnoj rudini, površine 410 m2

- Katastarska čestica broj: 609/5, vrt kod kuće u mjesnoj rudini, površine 410 m2

- Katastarska čestica broj: 610/5, voćnjak kod kuće u mjesnoj rudini, površine 1867 m2

- Katastarska čestica broj: 610/6, voćnjak kod kuće u mjesnoj rudini, površine 1870 m2

Tržišna vrijednost nekretnina utvrđena je procjembenim elaboratom tržišne vrijednosti nekretnina sačinjenim od strane ovlaštenog sudskog vještaka.

|  |  |  |  |  |
| --- | --- | --- | --- | --- |
| Nekretnina oznake k.č.br. | Zemljišno-knjižni opis nekretnine | k.o./zk.ul.br. | Površina m2 | Početna cijena u eurima |
| 609/4 | Vrt kod kuće u mjesnoj rudini | Dragovci/140 | 410 | 687,51 |
| 609/5 | Vrt kod kuće u mjesnoj rudini | Dragovci/140 | 410 | 687,51 |
| 610/5 | Voćnjak kod kuće u mjesnoj rudini | Dragovci/140 | 1867 | 597,44 |
| 610/6 | Voćnjak kod kuće u mjesnoj rudini | Dragovci/140 | 1870 | 598,41 |

2. Natječaj za zakup nekretnina provodi se prikupljanjem pisanih ponuda u zatvorenim omotnicama koje moraju sadržavati:

* ime i prezime ponuditelja i adresu stanovanja, za pravne osobe naziv i sjedište
* OIB ponuditelja,
* oznaku katastarske čestice za koju se daje ponuda,
* iznos koji ponuđač nudi u ime kupovine (brojkom i slovima),
* dokaz o državljanstvu (za fizičke osobe) odnosno izvadak iz registra trgovačkog suda, obrtnog registra, registra udruga (za pravne osobe),
* dokaz o uplati jamčevine.

3. Prilikom podnošenja ponude, plaća se jamčevina koja se uplaćuje na IBAN HR5723400091800012004 s pozivom na broj HR64 7390-9304-661511, svrha doznake: jamčevina prodaja nekretnina *ime i prezime i OIB.*

Jamčevina iznosi 10% od utvrđene početne cijene. Ponuditelju koji nije uspio u postupku natječaja jamčevina će se vratiti u roku od 8 (osam) dana od dana okončanja postupka natječaja.

Svaki ponuditelj može se natjecati za sve nekretnine i za svaku dati posebnu ponudu.

Najboljim ponuditeljem smatra se ponuditelj koji ponudi najvišu cijenu, pod uvjetom da ispunjava i sve druge uvjete natječaja.

Ako ponuditelj odustane od ponude nakon što je njegova ponuda prihvaćena kao najpovoljnija, gubi pravo na povrat jamčevine.

U slučaju odustanka prvog najboljeg ponuditelja, najboljim ponuditeljem se smatra sljedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

U slučaju da dva ili više natjecatelja ponude istu cijenu, a ispunjavaju uvjete natječaja, kao najpovoljnija ponuda smatrat će se ponuda koja je prispjela prva. Kupac je dužan kupoprodajnu cijenu, umanjenu za iznos uplaćene jamčevine, jednokratno uplatit na račun škole najduže u roku 30 dana od dana zaključenja ugovora.

Najpovoljniji ponuditelj dužan je osim kupoprodajne cijene platiti i iznos izrade procjembenog elaborata tržišne vrijednosti izrađenog od ovlaštenog sudskog vještaka.

4. Odabrani ponuditelj obvezan je sklopiti ugovor o prodaji sa školom u roku od 15 dana od dana donošenja odluke o izboru najpovoljnijeg ponuditelja.

Tabularna isprava za uknjižbu prava vlasništva će se izdati nakon isplate kupoprodajne cijene u cijelosti.

5. Povjerenstvo za provedbu natječaja otvorit će ponude dana 10.6.2025. u 9,00 sati.

6. Ponuda za Natječaj s prilozima dostavlja se u zatvorenoj omotnici s naznakom „NE OTVARAJ – Natječaj za prodaju nekretnina“, najkasnije do 5.6.2025. na adresu OŠ „Antun Mihanović“ Nova Kapela, Batrina, Stjepana Radića 156, Batrina, 35410 Nova Kapela. Valjanim ponudama smatrat će se ponude dostavljene u tajništvo Škole ili preporučene pošiljke s poštanskim štambiljem zaključno s navedenim datumom.

Nepravovremeno podnesene i nepotpune ponude neće se razmatrati.

KLASA: 406-06/25-01/4

URBROJ: 2178-20-1-25-7

U Batrini 28. svibnja 2025.

 RAVNATELJICA:

 Lidija Grozdanović, mag.prim.educ.